Mudcrutch

Mudcrutch er et rockeband fra Gainesville, Florida, best kjent for å være det som senere ble til Tom Petty & the Heartbreakers. Bandet ble startet i 1970, ble oppløst i 1975 og gjenoppsto i 2007. Per 2010 har bandet gitt ut et studioalbum, tre singler og en konsert-EP.

Historie
Mudcrutch ble dannet i 1970 av Tom Petty og Tom Leadon, som hadde spilt sammen i ett band de kalte The Epics. Mudcrutch besto av Petty (bass og vokal), Leadon (gitar og vokal), Randall Marsh (trommer) og Mike Campbell (gitar). Leadon forlot bandet i 1972 og ble erstattet av bassist/gitarist/vokalist Danny Roberts. Roberts spilte bass og sang bakgrunnsvokal på bandets eneste Shelter Records-singel; «Depot Street» med «Wild Eyes» som B-side. Keyboardist Benmont Tench ble også med i bandet. I likhet med The Beatles på The Cavern Club i Liverpool, var Mudcrutch hus-bandet på Dub's Lounge i hjembyen Gainesville, Florida. 

I 1974 signerte Mudcrutch platekontrakt med Shelter Records og flyttet til Los Angeles, California. Bandet ga ut en singelen Depot Street i 1975, men den kom ikke på listene. Etter at Danny Roberts forlot gruppen, inviterte Tom Charlie Souza for å ta over bassgitaren, og bandet spilte inn i Leon Russells Tulsa Studio, og senere hjemme hos Leons Encino. Bandet ble oppløst i 1975. Petty, Campbell, og Tench dannet the Heartbreakers i 1976 sammen med Stan Lynch og Ron Blair, også fra Gainesville.

2008 - gjenforening 
I august 2007, inviterte Tom Petty Mudcrutchs originale medlemmer Randall Marsh og Tom Leadon til å gjenforene Mudcrutch. De spilte inn et album, Mudcrutch, som ble gitt ut 29. april 2008 på Reprise Records. Albumet inneholder 14 gamle og nye sanger. «We would play and then we would just talk about the old days» (Vi spilte, og så snakket vi om gamledager), sa Tom Leadon om innspillingene. Bandet turnerte i California for å promotere albumet.

Fans som kjøpte billetter gjennom Ticketmaster fikk seks gratissanger fra platen.

11. november 2008 ble konsertalbumet Mudcrutch Extended Play Live gitt ut, dette var en EP. Alle sporene ble spilt inn i april 2008. Samme dag kringkastet den amerikanske musikk-kanalen VH1 Classic en dokumentar om bandet.

Diskografi

Album
 2008: Mudcrutch
 2008: Extended Play  Live

Singler
 1971: «Up in Mississippi Tonight» / «Cause Is Understood» (Pepper 9449)
 1975: «Depot Street» / «Wild Eyes» (Shelter SR-40357)
 2008: «Scare Easy» (25. mars 2008)

Dukker også opp på
 1995: Playback En samleboks av Tom Petty and the Heartbreakers.

Referanser

Eksterne lenker
 
 
 Mudcrutch in 2008 - Historie og bilder som dekker gjenforeningen
 official youtube channel

Tom Petty
Rockegrupper fra USA
Band etablert i 1970
Mudcrutch